કેટલીક વખત આવી આદત બાળકમાં તેના મિત્રો વર્તુળના કારણે પણ આવતી હોય છે. જો બાળકના એવા મિત્રો હોય, જે નાની નાની વસ્તુઓ ચોરી લેતા હોય તો તે તેના મિત્રોનું અનુકરણ કરીને પણ તે ચોરીના રવાડે ચઢે છે. જો આપનું બાળક કોઈ આવી હરકત કરતું હોય અને તેની આવી માનસિકતા પાછળનું કોઇ કારણ મળતું ન હોય તો એકવાર બાળકનું મિત્ર વર્તુળ કેવું છે તે જાણો અને જો ચોરી કરતા મિત્રો હોય તો સૌથી પહેલા તેની આદતને છોડાવો.